Mergežeris (Varėna)

Mergežeris – kaimas Varėnos rajono savivaldybėje, 4 kilometrai į pietvakarius nuo Varėnos (Marcinkonių kryptimi), prie Mergežerio ežero ir Derežnos upelio. Yra gana didelės senos kapinės. Kaime auga ąžuolas, kurio kamieno apimtis apie 470 cm, aukštis apie 15 m. Medis drevėtas. Kaimo pietinėje dalyje yra mitologinis Viršukrokšlio šaltinis. Pasakojama, kad jo vanduo gydo akis.

Istorija 

Kaime aptikta akmens amžiaus Mergežerio gyvenvietė; ją tyrinėjant rasta akmeninių kirvių iš titnago.

2007 m. iš Mergežerio ežero ištrauktas XIV a. luotas. 2011 metais jis perduotas Dzūkijos nacionaliniam parkui. Dabar jį galima apžiūrėti etnografiniame muziejuje Marcinkonyse. Tai vienas seniausių luotų, žinomų Lietuvoje.

|}

Gyventojai

Žymūs žmonės 
 Martynas Vainilaitis (1933–2006), vaikų poetas
 Algis Kašėta (1962–), istorikas, politinis ir visuomenės veikėjas, Varėnos meras
 Vidmantas Balkūnas (1982–), fotožurnalistas, žurnalistas.
 Marija Leikauskaitė-Urmilevičienė (1934–2007), Vilniaus teatro „Lėlė“ aktorė.

Šaltiniai 

Varėnos rajono savivaldybės gyvenvietės